**עדכון הרכב המדדים של פברואר**

המועד הקובע לעדכון הרכב המדדים יהיה ביום חמישי ה 16.1. והתחרות על המקומות הפנויים במדדים המובילים מתעצמת. העדכון יתבסס על ממוצע מחירי המניות מה 5.1 ועד ה 16.1 ועל כמות המניות הרשומה ב 16.1.

**מדד תא-35**

|  |  |
| --- | --- |
| מניות שצפויות להיכנס למדד תא-35 | מניות שצפויות לצאת ממדד תא-35 |
| מבני תעשיה | אופקו |
| אלקטרה | פז נפט |

למדד תא-35 יכנסו מבני תעשיה ואלקטרה, ויצאו ממנו אופקו ופז נפט. אלקטרה פתחה פער גדול מעל למניות שמתחתיה, וללא ירידה חדה של כ 10% במחיר המניה, או זינוק חד במחיר מניות בז"ן או גב ים, היא תבטיח סופית את מקומה במדד. יציאתה של אופקו מהמדד ודאית, ופז נפט תצא מהמדד בהנחה שאלקטרה תכנס אליו, ושפז נפט לא תצליח לעקוף את הפניקס או שופרסל.

**מדדי תא-90 ותא-125**

|  |  |
| --- | --- |
| מניות שצפויות להיכנס למדד תא-90 | מניות שצפויות לצאת ממדד תא-90 |
| אופקו | מבני תעשיה |
| אלקטרה | פז נפט |
| ערד | רדהיל (לקראת מחיקה) |
| קומפיוג'ן | אנלייבקס |
| ויתניה | מבטח שמיר |
| נטו מלינדה | קליל |
| אטראו שוקי הון | אפקון |
| נאוויטס פטרוליום - גבולית | תמר פטרוליום |
| יוחננוף (מסלול מהיר) | אחת או שתיים (כתלות בכניסת נאויטס) – אבגול ונטו אחזקות. |

מדד תא-90 מכיל 92 מניות. מניית רדהיל תצא מהמדד בפברואר לקראת מחיקתה מהמסחר בתל אביב (המניה תמשיך להיסחר בארה"ב). מניית יוחננוף תכנס למדד במסגרת המסלול המהיר (ולכן לא תכלל בחישוב המדד ותהיה המניה ה 91 במדד). כלומר, מהמדד תצא מניה אחת יותר מכמות המניות שיכנסו למדד. תנאי הכניסה למדד הוא דרוג 80 לפחות מבין המניות העונות לתנאי המדד (לא כולל מניות מדד תא-35). מעבר לתחלופה בין מדדי תא-35 ותא-90 יכנסו למדד: ערד, קומפיוג'ן, נטו מלינדה, ויתניה ואטראו שוקי הון. בנוסף, יוחננוף תכנס במסגרת המסלול המהיר. מניית נאוויטס פטרוליום מדורגת כעת במקום ה 81, בפער זניח ממניית המלט שמדורגת 80. אם היא תצליח לעקוף אותה היא תכנס ברגע האחרון למדד. מי שתוכל להתטרף למדד זו חברת מניבים ריט, אם החברה תבחר לבצע גיוס הון מהיר עוד השבוע, לצורך מימון רכישת הנכסים המניבים בתפן ונהריה. ללא גיוס הון מניבים ריט לא תכנס למדד בפברואר.

רדהיל תצא מהמדד לקראת מחיקתה מהמסחר בתל אביב. בנוסף, יצאו 6 או 7 המניות להן ערך השוק הנמוך ביותר (אם נאוויטס תכנס למדד מספר היוצאות יהיה 7, אחרת 6). חמש יוצאות כמעט ודאיות הן אנליבקס, מבטח שמיר, קליל, אפקון ותמר פטרוליום. למניות האלו ערך שוק נמוך מ 700 מיליון ש"ח. אם נאוויטס פטרוליום תכנס למדד בסבירות גבוהה אבגול ונטו אחזקות יצאו ממנו. אם נאוויטס פטרוליום לא תכנס, אז רק אחת מהשתיים תצא מהמדד. נייר חדרה ובאטמ עדיין מצויות בסיכון ליציאה כיוון שהפער שלהן מעל אבגול ונטו אחזקות לא גבוה.

מדד תא-125 יכיל את מניות מדדי תא-90 ותא-35 והשינוי בהרכבו נובע מהשינוי במדדים אלו.

|  |  |
| --- | --- |
| מניות שצפויות להיכנס למדד תא-125 | מניות שצפויות לצאת ממדד תא-125 |
| ערד | אנלייבקס |
| קומפיוג'ן | מבטח שמיר |
| ויתניה | קליל |
| נטו מלינדה | אפקון |
| אטראו שוקי הון | תמר פטרוליום |
| נאוויטס פטרוליום – גבולית | אחת או שתיים (כתלות בכניסת נאויטס) – אבגול ונטו אחזקות. |
| יוחננוף (מסלול מהיר) | רדהיל (לקראת מחיקה) |

**מדד sme60**

למדד Sme60 יכנסו 6 המניות שיצאו ממדד תא-125 (למעט רדהיל שנמחקת), ובנוסף יכנסו אליו בודאות אלומיי ומהדרין. תנאי הכניסה למדד הוא דרוג 45. מור השקעות מדורגת 43 ותכנס למדד כמעט בודאות. צמח המרמן מדורגת 44, וסיכויי הכניסה שלה למדד גבוהים. מהמדד תצא מניה פחות מכמות המניות שתכנס למדד (כיוון שהוא מכיל כעת 59 מניות). שלוש מניות צפויות לעבור למדד תא-90. היוצאות הכמעט בטוחות מהמדד הן ביוליין, סומוטו, כלל ביו ואוריין. בסבירות רבה גם על בד תצא מהמדד. בתרחיש בו צמח המרמן תכנס למדד אחת מהשתיים: אלרון או פורסייט תאבד את מקומה במדד.

|  |  |
| --- | --- |
| מניות שצפויות להיכנס למדד sme60 | מניות שצפויות לצאת ממדד sme60 |
| אנלייבקס | קומפיוג'ן |
| מבטח שמיר | ויתניה |
| קליל | אטראו שוקי הון |
| אפקון | ביוליין |
| תמר פטרוליום | סומוטו |
| אבגול או נטו אחזקות | כלל ביו |
| מהדרין | אוריין |
| אלומי | על בד |
| מור השקעות | אלרון או פורסייט |
| צמח המרמן - גבולית |  |

**מדד צמיחה**

מדד צמיחה יקלוט את המניות שיצאו ממדד sme60 ויצאו ממנו אלו שיכנסו למדד sme60 שנמצאות בו כעת. בנוסף מהמדד יצאו המניות שמחירן נמוך מ 30 אגורות או שערך השוק של החזקות הציבור בהן נמוך מ 20 מיליון ש"ח. בנוסף, מניית להב תכנס למדדי צמיחה ונדל"ן.

|  |  |
| --- | --- |
| מניות שצפויות להיכנס למדד צמיחה | מניות שצפויות לצאת ממדד צמיחה |
| להב | אלומיי |
| ביוליין | מהדרין |
| סומוטו | מור השקעות |
| כלל ביו | צמח המרמן (אם תעבור ל sme60) |
| אוריין | אקסלנז |
| על בד | ב. יאיר |
| פורסייט או אלרון | ברן |
| יעקובי קבוצה |
|  | מירלנד |
|  | מר |
|  | ננו דיימנשיין |
|  | ספיר קורפ (גבולית) |

**מדד נפט וגז**

|  |  |
| --- | --- |
| מניות שצפויות להיכנס למדד נפט וגז | אין יוציאות מהמדד |
| קבוצת דלק |  |

קבוצת דלק תכנס למדד מפט וגז בעקבות שינוי הסיווג הענפי שלה. כניסה זו תיצור היצע מצרפי גדול למניות הקטנות במדד נפט וגז.

**מדד נדל"ן**

|  |  |
| --- | --- |
| נכנסות למדד נדל"ן | מניות שצפויות לצאת ממדד הנדל"ן |
| להב | מירלנד |
|  | ב. יאיר |
|  | יעקובי קבוצה |
|  | ספיר קורפ (גבולית) |

**גלובל בלוטק**

|  |  |
| --- | --- |
| אין נכנסות למדד גלובל בלוטק | מניות שצפויות לצאת ממדד גלובל בלוטק |
|  | ננו דיימנשיין |
|  | אקסלנז |

**ביומד**

|  |  |
| --- | --- |
| אין נכנסות למדד ביומד | מניות שצפויות לצאת ממדד ביומד |
|  | אקסלנז |

**מדד סקטור באלאנס**

מדד סקטור באלאנס מכיל מניות מדדי תא-125 ו sme60 שאינן חברות אחזקה או ביומד, ותחת מגבלה של 15 מניות לכל תת סקטור (עבור הנדלן המגבלה היא 15 מניות לסקטור כולו). בנוסף מניות המדד נדרשות לממוצע סחירות של 300 אלף ש"ח בחצי השנה שלפני העדכון. למדד יכנסו: קבוצת דלק, אלטשולר שחם, הבורסה, נטו מלינדה ונאוויטס פטרוליום. מהמדד יצאו בראק אן וי, דמרי, ישראל קנדה ואזורים.

|  |  |
| --- | --- |
| מניות שצפויות להיכנס למדד סקטור באלאנס | מניות שצפויות לצאת ממדד סקטור באלאנס |
| **דלק קבוצה** | **בראק אן וי** |
| **אלטשולר שחם גמל** | **דמרי** |
| **הבורסה** | **ישראל קנדה** |
| **נטו מלינדה** | **אזורים** |
| נאוויטס פטרוליום |  |

**מדד תל דיב**

מדד תל דיב מכיל כעת 53 מניות ומנהל כ 220 מיליון ש"ח. המשקל המדד אחיד. עדכון המדד תלוי בתשואת דיבידנד בשלוש שנים אחרונות ובערך השוק של החזקות הציבור במועד הקובע. 400 מיליון ש"ח תנאי כניסה, 300 מיליון ש"ח תנאי הישארות. כ 22 מניות יכנסו למדד וכ 5 בלבד יצאו ממנו. היוצאות יספגו היצע של כ 4.1 מיליון ש"ח כל אחת, הנכנסות יזכו לביקוש של כ 3.2 מיליון ש"ח כל אחת, וכל המניות הותיקות שישארו במדד יספגו היצע של כ 900 אלף ש"ח בגלל התרחבות הרכב המדד.

|  |  |
| --- | --- |
| מניות שצפויות להיכנס למדד תל דיב | מניות שצפויות לצאת ממדד תל דיב |
| דלק קידוחים | נאוי |
| הפניקס | שפיר הנדסה |
| מזרחי | שיכון ובינוי |
| אדגר | שטראוס |
| או פי סי | טבע |
| אלקטרה צריכה |  |
| ארד |  |
| דמרי |  |
| וואן |  |
| ישראל קנדה |  |
| מגדל |  |
| מנורה |  |
| נפטא |  |
| קנון |  |
| תמר פטרוליום |  |
| מניבים ריט |  |
| מלם תים |  |
| אטראו שוקי הון |  |
| לוינשטיין נכסים |  |
| ויתניה |  |
| נטו מלינדה |  |
| דור אלון |  |

**מדדי מומנטום**

עדכון הרכב מדדי המומנטום של אלפאביתא משפיע על האחזקה של קרן המניות הגדולות של סמארט ביתא שמנהלת כ 395 מיליון ש"ח. 44% מהכסף בקרן מחזיק את מדד המומנטום החיובי הכולל חמש מניות, הקרן מבצעת שורט של 10% מכספה על מדד המומנטום השלילי (הכולל 5 מניות) ויתר 66% מהכסף מחזיק במניות מדד תא-35 לפי המשקל היחסי שלהן במדד.

למדד המומנטום החיובי יכנסו שפיר, מבני תעשיה, גזית גלוב, ואלקטרה. כל אחת מארבע הנכנסות למדד תזכה בביקוש של כ 35 מיליון ש"ח מקרן המניות הגדולות של סמארט ביתא. ארבע המניות שיצאו מהמדד הן: איירפורט סיטי, עזריאלי, אמות ולייבפרסון. כל אחת מהן תספוג היצע של כ 35 מיליון ש"ח. ממדד המומנטום השלילי תצא אופקו, בעקבות יציאתה ממדד תא-35. כתוצאה מכך תזכה המניה בביקוש של כ 6 מיליון ש"ח. מנגד, מניית כיל צפויה להיכנס למדד המומנטום השלילי ולספוג היצע של כ 8 מיליון ש"ח.

**מדדי תנודתיות נמוכה ומולטי-פקטור**

את השינויים במדדי התנודתיות הנמוכה ומדד מולטיפקטור קשה יותר לחשב. מדד התנודתיות הנמוכה תלוי ביחס בין תשואת המניה ובין התנודתיות שלה בששת החודשים שהסתיימו ב 28.12. מדד מולטיפקטור תלוי בשקלול של דרוג תשואות המניות ב 8 החודשים שהסתיימו ב 28.12, עם דירוג המניות במדד התנודתיות הנמוכה ועם מכפילי הרווח וההון שלהן – ולכן הוא מורכב יותר לחישוב. כל מניה שתכנס למדד תנודתיות נמוכה צפויה לביקוש של כ 9 מיליון ש"ח וכל מניה שתכנס למדד מולטיפקטור צפויה לביקוש של כ 17 מיליון ש"ח. כיוון שאוכלוסיית המדדים הן מניות מדד תא-125, ותנאי הסחירות להן הן נדרשות הוא חציון סחירות של 350 אלף ש"ח לפחות, הביקוש או ההיצע שיזרימו קרנות סמארט ביתא צפוי להיות מהותי עבור חלק מהמניות שיכנסו או יצאו ממדדים אלו.

להערכתי בסבירות גבוהה המניות הבאות יכנסו למדד התנודתיות הנמוכה: אלקו, גב ים, אלקטרה, מגדלי תיכון, פוקס, אלקטרה צריכה, מלם תים, נובה, שפיר, אדגר, אלקטרה נדל"ן, ויתניה ואטראו שוקי הון. בנוסף, גם למניות הבאות סיכוי טוב להיכנס למדד זה: ביג, דור אלון, הכשרת היישוב, דמרי וסאמיט. מניות נוספות שבסבירות נמוכה יכנסו למדד הן: טאואר ונורסטאר. מנגד, בסבירות רבה המניות הבאות יצאו ממדד התנודתיות הנמוכה: נפטא, מנורה, לאומי, קנון, נייס, איירפורט סיטי, שטראוס, דיסקונט, אמות, מיטרוניקס, ריט1, אופיסי, אייאיאס, נכסים ובניין, חילן ואשטרום נכסים.

להערכתי בסבירות גבוהה המניות הבאות יכנסו למדד מולטי-פקטור: אלקו, ויתניה, אלקטרה נדל"ן, אטראו שוקי הון, אזורים, מלם תים, דנאל, מגדלי תיכון, גב ים ודמרי. בנוסף, גם למניות הבאות סיכוי טוב להיכנס למדד זה: אלקטרה, אדגר, שפיר ואלקטרה צריכה. מניות נוספות שבסבירות נמוכה יכנסו למדד הן:ביג, דור אלון, גזית גלוב, ערד, תדיראן ואודיוקודס. מנגד, בסבירות רבה המניות הבאות יצאו ממדד מולטי-פקטור: מגדל, נפטא, ישראמקו, מנורה, אנרג'יאן, בז"ן, הפניקס, לאומי, קנון, איירפורט סיטי, פועלים, דיסקונט, אופיסי ונכסים ובניין. בנוסף, גם המניות הבאות נמצאות בסיכון ליציאה מהמדד: בינלאומי, מזרחי ופיבי.

התאמת משקל חצי שנתית למניות במדדים אלו צפויה ליצור היצע של מעל ל 10 מיליון ש"ח למניות: אשטרום קבוצה, ישראל קנדה וריבוע נדל"ן. חברת אלפאביתא צפויה לפרסם את הרכב המדדים החדש שלה לקראת סוף החודש.

**התאמות מדרגות החזקות ציבור, ממ"מ וביקושים מצרפיים**

עליית מדרגת החזקות הציבור תוביל לביקושים למניות: אופקו, הכשרת היישוב, אלקטרה צריכה, רוטשטיין, קנביט, חלל תקשורת, הולמס פלייס, ברנד, אנליסט, או.אר.טי. מנגד, ירידת מדרגת החזות ציבור תוביל להיצע למניות בי קומ וליבנטל.

עליה בכמות המניות הרשומה תוביל לביקושים למניות: קנביט, הכשרת היישוב, כלל ביטוח, חלל תקשורת, ברנד, אנלייט אנרגיה, פרוטליקס, פרטנר, מליסרון ואופקו.

העדכון יוביל להיצע מצרפי למניות מדד תא-90, תא-35 ותא-125.